Kind voor ma deur honde doodgebyt | Maroela Media
'n Meisie van 14 maande is ten aanskoue van haar ma deur die gesin se twee rottweilers doodgebyt.
Konst. Henry du Randt, woordvoerder van die polisie, het gesê die voorval het Dinsdagoggend op 'n plaas buite Malmesbury in die Wes-Kaap plaasgevind.
Volgens hom het die ma en die dogtertjie, Lisa Cupido, uit die huis gegaan om vermoedelik iets in die motor te gaan haal.
"Die dogtertjie het oudergewoonte haar handjie uitgesteek na die honde om met hulle te speel toe hulle sonder waarskuwing haar begin byt het."
Volgens Du Randt het die ma haar dogtertjie probeer help, maar die honde was te sterk.
Die kind is op die toneel dood. "Die dogtertjie het altyd met die honde gespeel en daar was nog nooit enige teken dat hulle 'n gevaar vir haar inhou nie. Hulle was altyd liefdevol en het nog nooit eers na haar gehap nie."
Du Randt het gesê Lisa se ouers wou nie onmiddellik die honde van kant maak nie en het die Dierebeskermingsvereniging (DBV) versoek om hulle te kom verwyder.
Maroela Media het verlede week berig oor 'n ses maande oue babaseuntjie wat Woensdagoggend ten aanskoue van sy ouma deur die gesin se hond verskeur is. Hy is op die toneel dood verklaar.
Ek mag nou seker weer niks se nie, want almal gaan skreeu 'skiet die honde vrek'. Hoeveel kinders moet nog gebyt word voordat mense besef jy LOS nie 'n klein kindjie by 'n groot hond nie, of dit rottweiler of alsation of pitbull is, wees VERSIGTIG, veral as die honde die volwassenes gewoond was, is die kleinding skielik 'n bedreiging vir hulle. EK is BAIE BAIE JAMMER vir die ouers .. en baie jammer dat die kind dood is … Diere is maar onvoorspelbaar, hulle het 'n natuurlike instink waravoor jy nie altyd gereed is nie. RIV en sterkte vir… Lees meer »
Dit is hartseer, daai honde trust mens niks nie, al is hulle hoe mooi, al is hulle hoe rustig hulle is nie bedoel vir swak mense ( swak in die sin van klein en ook in die sin van swak persoonlikheid) so hond kort n baas en persoonlik dink ek hulle sal beter vaar in n polisie omgewing as om families en kinders. Jammer vir julle verlies RIV
Ai ek het 2 pragtige rottwielers….. maar dit maak my so bang, want my kleinkind is 7 en ander een 1 jaar en 8 mnde….ek hul gekry toe my jongste kleinkind 3 mnde oud was, hul baie beskermend teen oor haar…. en sy speel met hulle en als, maar die onsekerheid wanneer gaan hul sommer net byt…. ek sal di8t nie oorleef as dit moet gebeur nie…..
Groot hartseer saak. Om te dink ons as mense an nie eers een haar van 'n mens skape nie, en hier kom byt honde hierdie onskuldige kind dood! Vele Suid-Afrikaners kan of wil maar nie leer dat Rottweilers, Pitbulls, Amerikaanse Pitbulls Doberman pinschers, Wolfhonde en Boerbulle onvoorspelbare en gevaarlike honde is nie! En GEEN van hierdie hondetipe telers, telersvereniging of dierebeskermsverenigings of hondekundiges kan of sal waag om op skrif enige waarborg te gee dat hierdie diere nie gevaarlik is nie. Wie gaan volgende doodgebyt of vermink word? Is wetgewing nodig? Beslis! Verbied hierdie tipe honde in Suid-Afrika, ongeag die… Lees meer »